**Η ViewSonic ανακοινώνει στρατηγική συνεργασία με τη DIVITEC για βιντεοπροβολείς και μεγάλες οθόνες LED**

Η νέα συμφωνία ανάμεσα σε ViewSonic και DIVITEC αποτελεί το επόμενο βήμα της ήδη επιτυχημένης συνεργασίας των δύο εταιρειών.

**Αθήνα 5 Φεβρουαρίου, 2025** – Η [ViewSonic Corp.](https://www.viewsonic.com/global/), κορυφαίος πάροχος οπτικών λύσεων παγκοσμίως, ανακοινώνει την επέκταση της συνεργασίας της με τη **DIVITEC**, η οποία στο εξής θα αποτελεί τον αποκλειστικό διανομέα για τους βιντεοπροβολείς και για τις οθόνες LED μεγάλου μεγέθους στην Ελλάδα.

Η νέα συμφωνία ανάμεσα σε ViewSonic και DIVITEC αποτελεί το επιστέγασμα μίας αποτελεσματικής συνεργασίας που προσφέρει πολλαπλά οφέλη στις δύο εταιρείες. Άλλωστε η DIVITEC, εξουσιοδοτημένος εισαγωγέας προϊόντων τεχνολογίας, εικόνας, ήχου, e-mobility και οικιακών συσκευών, ήδη διανέμει προϊόντα υψηλής τεχνολογίας της ViewSonic, όπως τα διαδραστικά **ViewBoards** για εκπαιδευτικούς σκοπούς, τις λύσεις **Commercial** **Display** για εταιρική χρήση ή συνεδριάσεις και το σύστημα **TeamJoin** για τηλεδιασκέψεις μέσω Microsoft Teams Rooms.

Η ViewSonic διαθέτει μια **ολοκληρωμένη σειρά βιντεοπροβολέων** για απαιτητικούς χρήστες. Πρόκειται για συσκευές υψηλής ευκρίνειας, που μπορούν να καλύψουν ένα ευρύ φάσμα αναγκών των χρηστών. Οι βιντεοπροβολείς της ViewSonic μπορούν να φέρουν την εμπειρία του **κινηματογράφου** στο σαλόνι, την ατμόσφαιρα ενός ποδοσφαιρικού αγώνα στο μπαλκόνι ή να δημιουργήσουν μία νέα διάσταση στο gaming. Ακόμα αποτελούν χρήσιμα εργαλεία που αξιοποιούνται με μεγάλη επιτυχία για επαγγελματικούς ή και εκπαιδευτικούς σκοπούς.

Οι **οθόνες** **LED** **μεγάλου** **μεγέθους** της ViewSonic έχουν σχεδιαστεί για να παρέχουν ρεαλιστικές εικόνες σε διαστάσεις που φτάνουν έως και τις **760** **ίντσες**! Πρόκειται για «all- in-one» συσκευές που διευκολύνουν την καθημερινότητα του χρήστη καθώς ενσωματώνουν ό,τι μπορεί να χρειαστεί ένας επαγγελματίας για μία παρουσίαση. Οι οθόνες αυτές μπορούν να αναβαθμίσουν κάθε περιβάλλον, από λόμπι και αίθουσες συνεδριάσεων μέχρι αμφιθέατρα και δημόσιους χώρους. Παρά τις μεγάλες τους διαστάσεις, η εγκατάστασή τους γίνεται εύκολα χάρη στην αναδιπλούμενη σχεδίασή τους, ενώ ρυθμίζονται εύκολα και γρήγορα.

Με αυτή τη στρατηγική συνεργασία, ViewSonic και DIVITEC ενισχύουν περαιτέρω την παρουσία τους στην ελληνική αγορά, προσφέροντας καινοτόμες οπτικές λύσεις που ανταποκρίνονται στις σύγχρονες ανάγκες των επαγγελματιών και των καταναλωτών, οι οποίες αναβαθμίζουν την ψυχαγωγία, την εκπαίδευση και τους επαγγελματικούς χώρους.

###

*Λέξεις: 443*

**Σχετικά με τη ViewSonic**

Η ViewSonic, μια από τις κορυφαίες κατασκευάστριες προϊόντων και λύσεων απεικόνισης, ιδρύθηκε στην Καλιφόρνια το 1987 και έχει παρουσία σε περισσότερες από 100 χώρες διεθνώς. Υλοποιώντας το πρωτοποριακό όραμά της, η ViewSonic παρέχει ολοκληρωμένες λύσεις hardware και software, που περιλαμβάνουν monitors, βιντεοπροβολείς, ψηφιακή σήμανση, διαδραστικές οθόνες ViewBoards, καθώς και το ψηφιακό οικοσύστημα myViewBoard. Με περισσότερα από 35 χρόνια εμπειρίας στην απεικόνιση, η ViewSonic έχει καθιερωθεί ως ένας ισχυρός πάροχος καινοτόμων και αξιόπιστων λύσεων για την εκπαίδευση, τις επιχειρήσεις, τους επαγγελματίες και τους απλούς καταναλωτές, κάνοντας πράξη το μήνυμα “See the Difference”. Για περισσότερες πληροφορίες σχετικά με τη ViewSonic, επισκεφθείτε το <http://www.viewsonic.com>.

**Σχετικά με τη DIVITEC**

Η εταιρεία DIVITEC ΑΕ ιδρύθηκε το 2007 ως βασικός αντιπρόσωπος των καταναλωτικών προϊόντων της KODAK στην Ελλάδα, Κύπρο και σε συγκεκριμένες χώρες των Βαλκανίων, μέσω τοπικών διανομέων. Στην πορεία ανέπτυξε τις δραστηριότητές της με την προσθήκη νέων αντιπροσωπειών στον χώρο της εικόνας, του ήχου, της πληροφορικής, της ηλεκτρικής μετακίνησης και των τεχνολογιών εκπαίδευσης. Στις αντιπροσωπείες της DIVITEC συγκαταλέγονται οι Kodak, Viewsonic, Urban Glide, Nilox, Rivacase, Brateck, Intech, Resto, Celly, Epson, Lucky, Navee,κ.α.

**Πληροφορίες για τον Τύπο**

RED COMMUNICATIONS OE

E-mail: p.gaganis@red.com.gr

Τηλ.: 210 62 62 100